Diari Oficial de la Generalitat Valenciana


Sumari del DOGV 5053, del 20-07-2005 (2005/8471)

RESOLUCIÓ d'11 de juliol de 2005, del conseller de Relacions Institucionals i Comunicació, per la qual es fixa el termini per a la presentació pels ajuntaments de sol·licituds de concessió per a la gestió directa d'un programa de televisió local amb tecnologia digital.
-----------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2005/07/11/(1)/dof/vci/html**

### Dades del document

Número de DOGV
:   5053

Data del DOGV
:   20-07-2005

Secció del DOGV
:   I. DISPOSICIONS GENERALS

Número del document
:   2005/8471


Data del document
:   11-07-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * política de comunicació
    * administració local
    * procediment administratiu
    * televisió d'alta definició

RESOLUCIÓ d'11 de juliol de 2005, del conseller de Relacions Institucionals i Comunicació, per la qual es fixa el termini per a la presentació pels ajuntaments de sol·licituds de concessió per a la gestió directa d'un programa de televisió local amb tecnologia digital. [2005/X8471]
  
El Reial Decret 439/2004, de 12 de març (Boletín Oficial del Estado número 85, de 8 d'abril), va aprovar el Pla Tècnic Nacional de la Televisió Digital Local.
  
Esta aprovació va fer que s'obrira el termini de tres mesos previst en l'anterior redacció de l'apartat tercer de la Disposició transitòria segona de la Llei 41/1995, de 22 de desembre, de Televisió Local per Ones Terrestres, el qual va véncer el dia 8 de juliol de 2004, conforme a la Resolució de 5 de juliol de 2004, de la Conselleria de Presidència, publicada en el DOGV número 4.791, de 6 de juliol de 2004.
  
El Reial Decret 2268/2004, de 3 de desembre (Boletín Oficial del Estado número 292, de 4 de desembre) va modificar el Pla Tècnic Nacional de la Televisió Digital Local, i ha resultat afectada la Comunitat Valenciana per les modificacions introduïdes.
  
Conforme a l'apartat primer de la Disposició transitòria primera del citat reial decret, a partir de l'entrada en vigor d'este reial decret, es va iniciar novament el còmput del termini previst en l'anterior redacció de l'apartat 3 de la Disposició transitòria segona de la Llei 41/1995, de 22 de desembre, per a aquelles comunitats autònomes afectades per les modificacions introduïdes en el Pla Tècnic Nacional de la Televisió Digital Local.
  
La resolució de la secretària autonòmica de Relacions Institucionals i Comunicació, de 7 de febrer de 2005, publicada en el Diari Oficial de la Generalitat Valenciana número 4.944, d'11 de febrer de 2005, va aclarir que el termini citat vencia el 5 de març de 2005.
  
Al mateix temps, l'article 3, apartat huit, de la Llei 10/2005, de 14 de juny, de Mesures Urgents per a l'Impuls de la Televisió Digital Terrestre, de Liberalització de la Televisió per Cable i de Foment del Pluralisme, modifica la Disposició transitòria segona de la Llei 41/1995, de 22 de desembre, de Televisió Local per Ones Terrestres, de manera que el seu apartat 3 establix que el termini de què disposaran les comunitats autònomes per a la concessió de programes reservats als ajuntaments, així com per a la convocatòria dels concursos i adjudicació de les concessions en gestió indirecta, expira el 31 de desembre de 2005; alhora que se suprimix el termini de tres mesos de què disposaven els ajuntaments interessats per a adoptar els corresponents acords plenaris.
  
En conseqüència, cal concretar el termini en què els ajuntaments que encara no han sol·licitat la concessió de la gestió directa d'un programa de televisió digital local, i que estan inclosos en les demarcacions aprovades pel Pla Tècnic Nacional de la Televisió Digital Local, puguen fer-ho.
  
En virtut d'això, d'acord amb el que disposa el Decret 180/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Presidència de la Generalitat, i fent ús de la delegació continguda en la resolució de 23 de juny de 2005, del president de la Generalitat (DOGV núm. 5040, de 1.07.05), he resolt:
  
Primer
  
El termini pel qual els ajuntaments inclosos en les demarcacions establides en el Pla Tècnic Nacional de la Televisió Digital Local, presenten les sol·licituds de concessió per a la gestió directa d'un programa de televisió digital local finalitzarà el dia 1 d'agost de 2005.
  
La sol·licitud haurà d'estar firmada per l'alcalde i s'hi acompanyarà la certificació de l'acord del Ple de l'Ajuntament, previst en l'article 9.1 de la Llei 41/1995, de 22 de desembre, de Televisió Local per Ones Terrestres.
  
No obstant, s'admetran les sol·licituds que no vagen acompanyades de certificació de l'acord del ple, sempre que este ratifique la sol·licitud presentada per l'alcalde i la certificació de l'acord plenari es presente no més tard del 31 d'agost de 2005.
  
Segon
  
Els ajuntaments que ja han presentat la sol·licitud i la certificació de l'acord plenari, no hauran de presentar-les novament.


Còpia Permalink ELI